ddrg/super_eurlex huggingface dataset:
DA Den Europæiske Unions Tidende L 226/10

KOMMISSIONENS BESLUTNING

af 30. august 2005

om tildeling af en ekstra dag til havs til Tyskland i henhold til bilag IVa til Rådets forordning (EF) nr. 27/2005

(meddelt under nummer K(2005) 3153)

(Kun den tyske tekst er autentisk)

(2005/633/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 27/2005 af 22. december 2004 om fastsættelse for 2005 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (1), særlig punkt 6, litra e), i bilag IVa, og

ud fra følgende betragtninger:

(1) I punkt 6, litra a), i bilag IVa til forordning (EF) nr. 27/2005 fastsættes det antal dage, som visse EF-fiskerfartøjer kan være til havs i de geografiske områder, som er fastsat i punkt 2 i samme bilag, fra 1. februar 2005 til 31. december 2005.

(2) Ifølge bilagets punkt 6, litra e), kan Kommissionen efter anmodning fra en medlemsstat tildele denne medlemsstat en ekstra dag, som et fartøj kan være til havs med fiskeredskaber om bord, som omhandlet i punkt 4, litra a), med en maskestørrelse på over 120 mm, såfremt den pågældende medlemsstat har udviklet et system med automatiske suspenderinger af fiskerilicenser i tilfælde af overtrædelser.

(3) Tyskland har indsendt en anmodning og udleveret oplysninger om et system med automatiske suspenderinger af fiskerilicenser i tilfælde af overtrædelser for fiskerfartøjer, der har bundtrawl, vod eller lignende trukne redskaber om bord med en maskestørrelse på over 120 mm undtagen bomtrawl.

(4) På baggrund af disse oplysninger bør Tyskland have tildelt en ekstra dag for fiskerfartøjer, der har fiskeredskaber som nævnt i punkt 4, litra a), i bilag IVa til forordning (EF) nr. 27/2005 med en maskestørrelse på over 120 mm om bord —

VEDTAGET FØLGENDE BESLUTNING:

Artikel 1

Fartøjer fra Tyskland, der har bundtrawl, vod eller lignende trukne redskaber om bord med en maskestørrelse på over 120 mm undtagen bomtrawl, tildeles hver kalendermåned en ekstra dag ud over det antal, der er fastsat i punkt 6, litra a), i bilag IVa til forordning (EF) nr. 27/2005.

Artikel 2

Et fartøj, der har fået tildelt en ekstra dag i henhold til artikel 1, må ikke overdrage denne dag til et andet fartøj, medmindre

a) modtagerfartøjet til enhver tid anvender et fiskeredskab med en maskestørrelse på over 120 mm

b) betingelserne i punkt 10 i bilag IVa til forordning (EF) nr. 27/2005 er opfyldt.

Artikel 3

Denne beslutning er rettet til Forbundsrepublikken Tyskland.

Udfærdiget i Bruxelles, den 30. august 2005. På Kommissionens vegne Joe BORG Medlem af Kommissionen

(1) EUT L 12 af 14.1.2005, s. 1. Senest ændret ved forordning (EF) nr. 1300/2005 (EUT L 207 af 10.8.2005, s. 1).
DA Den Europæiske Unions Tidende L 225/28

KOMMISSIONENS BESLUTNING

af 29. august 2005

om de væsentlige krav som omhandlet i Europa-Parlamentets og Rådets direktiv 1999/5/EF i forbindelse med sikring af adgangen til nødtjenester via Cospas-Sarsat-pejlesendere

(meddelt under nummer K(2005) 3059)

(EØS-relevant tekst)

(2005/631/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets direktiv 1999/5/EF af 9. marts 1999 om radio- og teleterminaludstyr samt gensidig anerkendelse af udstyrets overensstemmelse (1), særlig artikel 3, stk. 3, litra e), og

ud fra følgende betragtninger:

(1) Visse pejlesendere — EPIRB'erne (Emergency position-indicating radiobeacons — nødradiopejlesendere med positionsangivelse), der opererer ved 406 MHz i Cospas-Sarsat-systemet — indgår i GMDSS (Global Maritime Distress and Safety System — det globale maritime nød- og sikkerhedssystem).

(2) I overensstemmelse med Kommissionens beslutning 2004/71/EF af 4. september 2003 om grundlæggende krav til radiokommunikationsudstyr, der er beregnet til anvendelse på ikke-Solas-skibe, og med henblik på deltagelse i GMDSS (det globale maritime nød- og sikkerhedssystem) (2) bør producenter af EPIRB'er sikre sig, at udstyret fremstilles således, at det fungerer korrekt, opfylder alle GMDSS's operationelle krav i nødsituationer og muliggør tydelig og pålidelig kommunikation.

(3) Beslutning 2004/71/EF omfatter dog ikke pejlesendere beregnet til andre formål. Da denne type Cospas-Sarsat-pejlesendere forventes anvendt i stort antal som nødradiopejlesendere, bør det fastsættes, at de — i det omfang de er omfattet af direktiv 1999/5/EF — skal være konstrueret således, at de fungerer korrekt i henhold til gældende operationelle krav og overholder alle Cospas-Sarsat-systemets krav.

(4) De i denne beslutning fastsatte foranstaltninger er i overensstemmelse med udtalelse fra Udvalget for Overensstemmelsesvurdering og Markedstilsyn på Teleområdet —

VEDTAGET FØLGENDE BESLUTNING:

Artikel 1

Denne beslutning anvendes på pejlesendere, der er beregnet til at operere ved frekvensen 406 MHz i Cospas-Sarsat-systemet, og som ikke falder inden for anvendelsesområdet for beslutning 2004/71/EF.

Artikel 2

De i artikel 1 omtalte pejlesendere skal være konstrueret således, at de fungerer korrekt i henhold til gældende operationelle krav og under de tilladte driftsbetingelser. I nødsituationer skal pejlesenderne muliggøre tydelig og pålidelig kommunikation med høj nøjagtighedsgrad ved overholdelse af kravene i Cospas-Sarsat-systemet.

Artikel 3

Denne beslutning er rettet til medlemsstaterne.

Udfærdiget i Bruxelles, den 29. august 2005. På Kommissionens vegne Günter VERHEUGEN Næstformand

(1) EFT L 91 af 7.4.1999, s. 10. Ændret ved forordning (EF) nr. 1882/2003 (EUT L 284 af 31.10.2003, s. 1).

(2) EUT L 16 af 23.1.2004, s. 54.
(2)

Den 21. november 2005 vedtog Rådet afgørelse 2005/806/FUSP om gennemførelse af fælles aktion 2005/557/FUSP om Den Europæiske Unions civil-militære aktion til støtte for Den Afrikanske Unions mission i Darfur-området i Sudan (2), hvorved der blev fastsat et nyt finansielt referencegrundlag til dækning af udgifterne i forbindelse med gennemførelsen af afsnit II i fælles aktion 2005/557/FUSP (3) for yderligere en seksmåneders periode.
(24)

Parterne gav udtryk for den opfattelse, at der meget snart ville blive etableret et iberisk spotmarked for handel med elektricitet, kaldet MIBEL, hvilket skulle føre til et iberisk marked. Dette synspunkt er ikke blevet bekræftet gennem den detaljerede undersøgelse, Kommissionen har foretaget. Det fremgår: 1) at den nuværende samkøring mellem Spanien og Portugal i øjeblikket ikke er på et niveau, der kan begrunde et fælles marked på den iberiske halvø, og 2) at det er meget usandsynligt, at engrosmarkedet for elektricitet vil dække det iberiske område i den nærmeste fremtid af følgende årsager: i) Der er stadig mange betydelige lovgivningsmæssige hindringer for, at MIBEL kan etableres. ii) Konkurrencevilkårene i Spanien og Portugal forventes fortsat at være meget forskellige, også efter etableringen af MIBEL. iii) De nationale tildelingsplaner for CO2-emissioner og den nationale kompensationsordning for strandede omkostninger forventes at bevirke, at forskellene i konkurrencevilkårene bevares eller endog øges. iv) Den planlagte samkøringskapacitet mellem Spanien og Portugal forventes ikke at muliggøre en effektiv integration af de to markeder i en overskuelig fremtid.
(1)

I henhold til direktiv 2000/29/EF kan der ydes EF-tilskud til medlemsstaterne til dækning af direkte udgifter til nødvendige foranstaltninger, som er truffet eller planlægges truffet for at bekæmpe skadegørere, der er indslæbt fra tredjelande eller fra andre områder i Fællesskabet, med henblik på at udrydde dem, eller, hvis dette ikke er muligt, at holde dem under kontrol.
(118)

Som det fremgår af Prayon-Rupels ekspertudtalelse, kan den nye produktionsmetode ikke indføres ved hjælp af beskedne ændringer af de bestående anlæg. Vådprocessen kræver helt andre anlæg end den termiske proces og nødvendiggør bl.a. for- og efterbehandling af produktet, herunder defluoridering, koncentrering, blegning osv. Disse faser var der ikke taget højde for i strategien fra 1996. Forbehandlingsfasen blev indført i december 1997, hvor projektet allerede var blevet iværksat, efter at en række laboratorieforsøg havde påvist nødvendigheden heraf. Sådanne forsøg burde have været gennemført, før projektet blev påbegyndt, således at de kunne have været anvendt som grundlag for beregningen af de samlede udgifter. I DLM-undersøgelsen vedrørende muligheden for etablering af anlægget fra november 1997 nævnes nødvendigheden af at forbehandle fosforsyren i forbindelse med vådprocessen også. Denne undersøgelse burde have været gennemført før udarbejdelsen af omstruktureringsplanen og have været anvendt som grundlag for beregning af omkostningerne og finansieringsbehovet i forbindelse med omstruktureringen. Efterbehandlingen blev først indført i begyndelsen af 1999, på trods af at CWP oplyser, at den kun blev nødvendig, fordi virksomhedens leverandør ikke længere kunne levere syre af en passende kvalitet. Kommissionen er dog ikke af samme opfattelse: Aftalen mellem CWP og leverandøren er fra juli 1998, mens planen blev udarbejdet i 1996. Det skulle således allerede i 1996 have stået klart, at en efterbehandlingsfase var nødvendig, navnlig for at få produkter med en høj renhedsgrad til fødevareindustrien i overensstemmelse med CWP's planer. For- og efterbehandlingen forudsætter også større anlæg, hvilket CWP konstaterede i 1999. Dette burde også have været forudset fra begyndelsen.
—

Med hensyn til udlejning af lokaler har Kommissionen noteret sig, at Tyskland, når det gælder brugerne, har forpligtet sig til at opfylde bestemmelserne i forordning (EF) nr. 69/2001. Den tidligere manglende gennemsigtighed i foranstaltningen forsvinder, fordi Tyskland har forpligtet sig til at beregne støtteelementerne i den leje, SMV betaler for de lejede lokaler, på grundlag af sammenlignelige huslejer for tilsvarende lokaler, især de officielle oversigter over erhvervslejemål (Gewerbemietspiegel). Hermed sikrer Tyskland, at de minimis-loftet på 100 000 EUR overholdes i en treårsperiode. Tyskland forpligter sig derfor til at præcisere over for enhver bruger af et center, at benyttelsen af centrets tjenesteydelser kan indeholde støtteelementer, der betragtes som de minimis-støtte og er omfattet af forordning (EF) nr. 69/2001.
(3)

Endvidere er det nyttigt at give medlemsstaterne mulighed for at drøfte problemer i forbindelse med anvendelsen af direktivet om elektronisk handel og nye spørgsmål på området. Det er også vigtigt at fremme og lette samarbejdet mellem dem og Kommissionen. Ekspertgruppen bliver derfor et nyttigt forum dels til udveksling af synspunkter om direktivets gennemførelse og anvendelse i praksis, herunder informationer om forbruger- og erhvervssammenslutningers adfærdskodekser, lovregulerede erhvervs adfærdskodekser i forbindelse med onlinereklame, national retspraksis, navnlig i forbindelse med bestemmelserne om ansvar, udviklingen jf. direktivets artikel 21, f.eks. erstatningsansvar for tjenesteudbydere af hyperlinks og søgemaskiner samt procedurer for fjernelse af ulovligt indhold (»notice and take down procedures«), dels til drøftelse af omfanget af de efterfølgende evalueringsrapporter om anvendelsen af direktivet om elektronisk handel.
DA Den Europæiske Unions Tidende L 284/6

KOMMISSIONENS AFGØRELSE

af 19. oktober 2005

om udnævnelse af medlemmerne af Den Europæiske Gruppe vedrørende Etik inden for Naturvidenskab og Ny Teknologi for dens tredje mandatperiode

(2005/754/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til Kommissionens afgørelse af 16. december 1997 (SEK(97) 2404) om nedsættelse af Den Europæiske Gruppe vedrørende Etik inden for Naturvidenskab og Ny Teknologi (EGE) og om bemyndigelse af Europa-Kommissionens formand til at udnævne gruppens medlemmer,

under henvisning til Kommissionens afgørelse af 26. marts 2001 (K(2001) 691) om ændring af mandatet for Den Europæiske Gruppe vedrørende Etik inden for Naturvidenskab og Ny Teknologi,

under henvisning til Kommissionens afgørelse 2005/383/EF af 11. maj 2005 om forlængelse af mandatet for Den Europæiske Gruppe vedrørende Etik inden for Naturvidenskab og Ny Teknologi (1),

under henvisning til den åbne indkaldelse af interessetilkendegivelser, der blev lanceret på EGE's websted den 20. maj 2005, og som stod åben indtil den 20. juni 2005, og

ud fra følgende betragtninger:

(1) EGE er et uafhængigt og tværfagligt rådgivende organ under Kommissionen, og det består af 15 medlemmer.

(2) Indkaldelsen af interessetilkendegivelser resulterede i 38 ansøgninger (2). Ti af de afgående medlemmer kan genudnævnes (3), og ni af disse ønsker at blive taget i betragtning.

(3) Det er vigtigt, at medlemmerne repræsenterer en passende balance mellem forskellige erhvervskompetencer og erfaringer.

(4) Medlemmerne udnævnes ad personam på grundlag af deres personlige kompetencer —

TRUFFET FØLGENDE AFGØRELSE:

Artikel 1

Følgende afgående EGE-medlemmer udnævnes for en ny periode på fire år:

1) Rafael Capurro

2) Inez de Beaufort

3) Göran Hermerén

4) Linda Nielsen

5) Pere Puigdomenech Rosell

6) Günter Virt.

Artikel 2

Følgende personer udnævnes til medlemmer af EGE for en periode på fire år:

1) Emmanuel Agius

2) Diána Bánáti

3) Anne Cambon-Thomsen

4) Carlo Casini

5) Jozef Glasa

6) Hille Haker

7) Julian Kinderlerer

8) Krzysztof Marczewski

9) Paula Martinho da Silva.

Artikel 3

Denne afgørelse offentliggøres i Den Europæiske Unions Tidende.

Udfærdiget i Bruxelles, den 19. oktober 2005. På Kommissionens vegne José Manuel BARROSO Formand

(1) EUT L 127 af 20.5.2005, s. 17.

(2) Se artikel 3, stk. 2, femte led, i afgørelse 2005/383/EF: »EGE's medlemmer vil blive udvalgt på grundlag af en åben indkaldelse af interessetilkendegivelser«.

(3) Se artikel 3, stk. 2, tredje led, i afgørelse 2005/383/EF: »Hvert medlem af EGE udnævnes for en periode på fire år. Udnævnelsen kan højst forlænges i yderligere to mandatperioder.«
(39)

De pågældende eksporterende producenter krævede en justering for forskelle i importafgifter og indirekte afgifter i henhold til grundforordningens artikel 2, stk. 10, litra b). For to berørte eksporterende producenter konstateredes det, at det refunderede importafgiftsbeløb var større end den importafgift, der var betalt. Det er derfor usandsynligt, at eksportørerne kun modtog godtgørelse for de importerede dele, der senere indgik i eksporterede varer. For to af de eksporterende producenter var den refusion, der blev modtaget ved eksport af tovværk og kabler af jern og stål, desuden ikke knyttet til importafgifter, der var betalt for råmaterialerne, hvilket vil sige, at der blev modtaget en godtgørelse, uanset om de importerede råmaterialer blev benyttet til fremstilling af den eksporterede vare eller ej. Kommissionen fandt derfor, at der ikke er refunderet importafgifter i henhold til grundforordningens artikel 2, stk. 10, litra b). Under alle omstændigheder kunne ingen af de pågældende eksporterende producenter påvise, om og i hvilket omfang der blev betalt importafgifter og indirekte afgifter i forbindelse med hjemmemarkedssalget af samme vare. Det kunne derfor ikke fastslås, at prissammenligneligheden blev påvirket. Ingen af betingelserne i ovennævnte bestemmelse var derfor opfyldt, og alle krav måtte afvises.
(5)

På grundlag af oplysninger, leveret af Kommissionen med udgangspunkt i indberetninger foretaget af de nederlandske myndigheder før 1. marts 2005 i overensstemmelse med Rådets forordning (EF) nr. 3605/93 af 22. november 1993 om gennemførelse af den protokol om proceduren i forbindelse med uforholdsmæssigt store underskud, der er knyttet som bilag til traktaten om oprettelse af Det Europæiske Fællesskab (3), samt af den efterfølgende indberetning af reviderede offentlige regnskaber til Eurostat den 31. marts 2005 og Kommissionens prognoser fra foråret 2005 kan der konkluderes følgende: — Det offentlige underskud er beregnet til 2,3 % af BNP i 2004 i forhold til 3,2 % i 2003. Resultatet i 2004 levede op til Rådets henstilling efter traktatens artikel 104, stk. 7, navnlig med hensyn til nedbringelsen af det offentlige underskud til under referenceværdien på 3 % af BNP senest i 2005. Konsolideringen af de offentlige finanser fortsatte i 2004 i form af omfattende besparelsesforanstaltninger, der delvis er indeholdt i 2004-budgettet og delvis er vedtaget i den supplerende konsolideringspakke den 14. april 2004. Endvidere bidrog skatteindtægter, der var højere end forventet, og yderligere indtægter fra salg af naturgas som reaktion på høje oliepriser til at nedbringe underskuddet. — De budgetforanstaltninger, der er truffet, er gearet til at sikre en varig forbedring i den offentlige saldo. For 2005 forventer Kommissionens prognose fra foråret 2005 et yderligere fald i det offentlige underskud til 2,0 % af BNP, hovedsagelig som en følge af besparelsesforanstaltninger, overvejende af strukturel karakter, som tilsammen udgør 0,5 % af BNP. Dette er i overensstemmelse med det officielle mål om et underskud på 2,1 % af BNP. For 2006 forventes der i Kommissionens prognose fra foråret 2005 — på grundlag af de i øjeblikket kendte politikker — et yderligere fald i underskuddet til 1,6 % af BNP, hvilket tyder på en holdbar korrektion af budgetunderskuddet. — Budgetkonsolideringen vil blive fastholdt gennem en reduktion i de konjunkturjusterede underskud, der forventes at komme til at ligge tæt på balance, efter at det uforholdsmæssigt store underskud er blevet korrigeret. I 2004 faldt det konjunkturjusterede underskud markant til 1,2 % af BNP i forhold til 2,0 % af BNP i 2003. I Kommissionens prognose fra foråret 2005 forventes det konjunkturjusterede underskud at falde yderligere i 2005 med 0,8 % af BNP til 0,4 % af BNP, hvilket er tæt på balance, og at falde til 0,0 % af BNP i 2006. — Ifølge indberetningen vedrørende proceduren i forbindelse med uforholdsmæssigt store underskud i marts 2005 blev den offentlige gældskvote holdt under referenceværdien på 60 % af BNP i 2004. I Kommissionens prognose fra foråret 2004 forventes den fortsat at ligge under denne tærskelværdi i 2005 og 2006.
(4)

På baggrund af den seneste udvikling i situationen med hensyn til aviær influenza i Asien konkluderede en ekspertgruppe, der mødtes den 25. august 2005 og den 6. september 2005, imidlertid, at der under hensyntagen til den eksisterende viden om trækruterne for de fuglearter, der kommer fra Central- og Vestasien, bør ske en styrkelse af overvågningen af vilde fugle og en udbygning af overvågningen af vilde fugle, af overvågningen af levende og nedlagte fugle og af den passive overvågning af dødfundne vilde fugle. Ekspertgruppen anbefalede bl.a., at de overvågningsprogrammer, der allerede er fastlagt for 2005/2006, udbygges ved at intensivere udtagningen af prøver fra trækkende vandfugle langs de trækruter, der kan udgøre en risiko for indslæbning af sygdommen. Beslutning 2005/464/EF er derfor blevet ændret ved beslutning 2005/726/EF
(2)

Ved breve registreret i Kommissionens Generalsekretariat den 14. oktober 2004 og den 27. oktober 2004 anmodede Forbundsrepublikken Tyskland, i det følgende benævnt »Tyskland«, og Kongeriget Nederlandene, i det følgende benævnt »Nederlandene«, om bemyndigelse til at indføre en særlig foranstaltning i forbindelse med konstruktion, reparation og renovering af en grænsebro over Rodebach mellem Selfkant (nord for Millen i Tyskland) og Echt-Susteren (nord for Sittard i Nederlandene).
(2)

EU’s Militærkomité har støttet henstillingen fra EU’s øverstbefalende for operationen om at udnævne stabschefen for den fælles styrkekommandos hovedkvarter i Napoli, generalløjtnant Giuseppe MARANI (udnævnelsen besluttet, men endnu ikke effektueret), til chef for EU-kommandoelementet i Napoli for Den Europæiske Unions militæroperation i Bosnien-Hercegovina.
(3)

Tjekkiet er ude af stand til at foretage en nøjagtig beregning af grundlaget for de egne momsindtægter for transaktioner, der er anført i punkt 17 i bilag F til sjette direktiv. En sådan beregning vil kunne medføre en uberettiget administrativ byrde set i forhold til virkningerne af disse transaktioner for Tjekkiet samlede momsindtægtsgrundlag. Tjekkiet kan foretage en beregning på basis af en tilnærmelsesvis vurdering for visse kategorier af transaktioner, der er anført i bilag F til sjette direktiv. Tjekkiet bør derfor bemyndiges til at beregne momsgrundlaget ved en tilnærmelsesvis vurdering i overensstemmelse med artikel 6, stk. 3, andet led, i forordning (EØF, Euratom) nr. 1553/89.
(2)

For hurtigst muligt at forebygge, at epizootien breder sig, og bidrage til, at sygdommen udryddes, skal Fællesskabet i henhold til bestemmelserne i beslutning 90/424/EØF yde finansiel støtte til medlemsstatens støtteberettigede udgifter til aktioner af hastende karakter til bekæmpelse af sygdommen.
(3)

Frankrig har fremlagt dokumentation fra den kommercielle skovbrugssektor for, at træer af sorten Pinus pinaster Ait., der stammer fra frø med oprindelse i visse regioner på den iberiske halvø, og som har vokset i franske regioner, bortset fra ovennævnte regioner, ikke var egnede til de lave temperaturer, der forekommer i disse regioner. Dokumentationen viste, at alvorlige frostperioder i navnlig 1956, 1963 og 1985 bevirkede, at katastrofalt mange træer med denne oprindelse ikke overlevede. Der er foretaget en grundig sammenligning af klimaforholdene i de enkelte proveniensregioner på den iberiske halvø og i regionerne i Frankrig bortset fra Provence-Alpes-Côte-d’Azur, Languedoc-Roussillon og Korsika. Termen »proveniensregion« defineres i artikel 2, litra g), i direktiv 1999/105/EF, og en liste over proveniensregionerne er udarbejdet, udgivet og sendt til Kommissionen og medlemsstaterne i henhold til artikel 9 i direktiv 1999/105/EF.
(5)

Den Europæiske Union mener, at et finansielt bidrag til første fase af dette projekt vil hjælpe Ukraine med at reducere risikoen ved at ophobe store mængder SALW og ammunition og tilpasse mængden af SALW og ammunition til størrelsen af landets nuværende væbnede styrker.
(4)

Derudover bør andre medlemsstater, som er i stand til at forsyne Østrig med sædekorn af denne art, bemyndiges til at tillade handel med sådanne sædekorn, uanset om disse er høstet i en medlemsstat eller et tredjeland, der er omfattet af Rådets beslutning 2003/17/EF af 16. december 2002 om ligestilling af markinspektioner af afgrøder til formering af udsæd i tredjelande og om ligestilling af frø produceret i tredjelande (2).
(1)

Den 30. maj 2002 blev der indgået en multilateral aftale (herefter »aftalen«) mellem de nationale forsikringsselskabers bureauer i medlemsstaterne i Det Europæiske Økonomiske Samarbejdsområde og andre tilknyttede stater. Aftalen er bilagt Kommissionens beslutning af 28. juli 2003 om anvendelse af Rådets direktiv 72/166/EØF om kontrol af ansvarsforsikring for motorkøretøjer (2), hvori Kommissionen fastsatte datoen for, hvornår medlemsstaterne ikke længere må kontrollere ansvarsforsikring for køretøjer, der er hjemmehørende i en af de stater, der har underskrevet og er underlagt aftalen. Aftalen er siden blevet udvidet til at omfatte andre lande med vedtagelsen af tillæg nr. 1.